Különösen a régi úri, polgári világ nyelvhasználatában, de nem országszerte a szülő asszony: Rómába ment, Rómában van, aki pedig már megszülte magzatát: eljött Rómából vagy Rómában járt és szentelt olvasót hozott. A szólást kétségtelenül a Rómába induló, elnémuló harang képzetvilága ihlette: az asszonyok is otthon vannak, de nem mutatkoznak ilyenkor. Zalában aki hirtelen elhallgatott: Rómába ment. O. Nagy Gábor: Mi fán terem? 291.