Szepsi Csombor Márton Rouen francia városban megfordulva, elmondja, hogy ottani áldozócsütörtöki szokás szerint ezen a napon esztendőnként egy latrot az tömlöcből elbocsátonak. Ezt minek előtte az kapun kimenne, nagy pompával elhordozzák az egész városban. Hosszú magas fákra zászlókat, koszorúkat csinálnak, az közönséges házak előtt felállatják. Mindenütt de főképpen a parochiale templomban az Krisztus szentenciázásárul prédikációt tesznek… Említi még, hogy az sok ceremóniák között a templomban volt egy drágalátos szép öreg kép, kin az huszonegy tanácsbeli, Jeruzsálemben lévő személyek, kik Christust halálra sentenciázták az három hamis tanúkkal és két fő nótáriussal egyetemben voltak felírattatva. Kinek-kinek mellette volt a leírt voksa, véleménye. Márton a disputa szövegét magyarra fordítva szintén közli. Kovács Sándor István-Kulcsár Péter: Szepsi Csombor Márton összes művei. Budapest 1968, 220, 252.