Nyelvemléktár V, 134. Szendrey Ákos (Virághét. Magyar Nyelv 1941, 123) a virághetet a nagyhéttel azonosítja, és helytelennek, gyűjtői tévedésnek minősíti. Szerinte a virághét Tájszótár-beli értelmezése nagyhétre javítandó. Nem veszi észre, hogy itt helyi, tájbeli eltérésekről van szó, amelyeket – mint kövércsütörtöknél, süketvasárnapnál is láttuk – a kutatónak tudomásul kell vennie, hitelesnek kell tekintenie.