A comites Christi, vagyis István, János és az Aprószentek (flores martyrium) középkori felfogás szerint a vértanúság három módját állítja elénk. István vértanú volt szándéka szerint, és valóságosan (voluntate et opere), János vértanú volt szándéka szerint, de nem valóságosan (voluntate, sed non opere), az Aprószentek pedig nem szándékosan, de valóságosan (non voluntate, sed opere) voltak vértanúk.