Szép ájtatos imádság és énekek a három szent királyhoz, úgymint Gáspár, Menyhárt, Boldizsárhoz mindenféle lelki s testi kár s veszedelem ellen. Budán, 1863. Bagó Márton. Más szöveg: Amelyre segéljen engem az Atyaisten, Fiúisten, Szentlélekisten. Gáspár, Menyhért, Boldizsár, legyetek mellettem minden dolgaimban, utazásomban, járásomban, veszteglésemben, akár legyek vizen, akár pedig a földön. Ezek oltalmazzanak meg engemet az ő erős karjaikkal. Az Atyaistennek ajánlom magamat, a Fiúistennek adom magamat, és a Szentlélekúristennek ajándékozom magamat. Ez áldott Szentháromság legyen énfölöttem. Jézus, Mária, Szent József, Szent Anna, Szent Joachim, Szent Emerencia, Csudatevő Páduai Szent Antal, Szent Flórián testi, lelki, s tűzi pátrónánk legyenek én előttem. Gáspár, Menyhért és Boldizsár legyenek hátam mögött most és mindörökké. Míglen lemegyek az örökkévaló örömbe és boldogságba, amelyre segéljen engem az Úr Jézus Krisztus, Amen. Vö. Legújabb ájtatos imák és énekek Szent Mihály arkangyal tiszteletére. Szeged 1864. Burger Zsigmond. Egyik darabja: Hathatós ima a Szentháromság és a három szent Királyokhoz.